**HOZZÁJÁRULÓ NYILATKOZAT**

* **személyes adatok kezeléséhez –**

Alulírott, ……………………………………….(név) ……………………………… személyi igazolvány szám) ezúton a GDPR[[1]](#footnote-1) 6. cikk (1) bekezdés a) pontja alapján az alábbi hozzájáruló nyilatkozatot teszem a Nemzeti Közszolgálati Egyetem(cím: 1083 Budapest, Ludovika tér 2.; adószám: 15795719-2-42, képviselő: Dr. Deli Gergely, adatvédelmi tisztviselő: Dr. Debreceniné Deák Veronika, adatvédelmi tisztviselő elérhetősége: adatvedelem@uni-nke.hu, tel.: +36 1 432 9000/29833, adatgazda kapcsolattartója: Prófusz Péter főreferens, elérhetősége: profusz.peter@uni-nke.hu, tel.: +36 1 432 9000/20268), **mint Adatkezelő részére.**

1. **Tájékoztatás a publikációs pályázattal kapcsolatosan az érintettek részére, abban az esetben, amikor közvetlenül az érintett adja meg a személyes adatokat**

|  |  |  |  |  |
| --- | --- | --- | --- | --- |
| **Az érintettek kategóriái** | **Az adatkezelés célja** | **A kezelt adatok köre** | **Az adatkezelés jogalapja** | **Az adatszolgáltatás elmaradásának következménye** |
| Az Egyetem bármely alap- vagy mesterképzés szakos, valamint doktorandusz hallgatója. | A publikációs pályázatra történő jelentkezés vizsgálata, elbírálása, valamint a publikációs pályázat lebonyolítása. | Hallgató neve; e-mail címe; kar neve; szak neve; publikáció személyes adattartalma. | A GDPR 6. cikk (1) bekezdés a) pontja alapján, az Ön hozzájárulása. | Az adatszolgáltatás a pályázat elbírálásához szükséges. A pályázat nem bírálható el a szükséges adatok hiányában. |

1. **A személyes adatok címzettjei, illetve a címzettek kategóriái**

Az Érintett által megadott adatokat az Egyetem azon foglalkoztatottjai ismerhetik meg, akiknek feladata a pályázatok értékelése és elbírálása.

* Innovációs és Technológiai Iroda (címe: 1083 Budapest, Ludovika tér 1., e-mail címe: iti@uni-nke.hu, telefonszáma: +36 1 432-9000/20218, honlap elérhetősége: <https://iti.uni-nke.hu/>).
1. **Az adatkezelés időtartama**
* A pályázó, akinek nem kerül megosztásra a publikációja: a pályázat elbírálását követően haladéktalanul törlésre kerül a benyújtott pályázati anyag.
* A pályázó, akinek megosztásra került publikációja, illetve díjazásban részesült: az [Innováció & Technológia Blogon](https://www.ludovika.hu/blogok/innovacio-technologia-blog/) közzétett személyes adatokat az Egyetem az Érintett hozzájárulásának visszavonásáig kezeli. Hozzájárulás visszavonásának hiányában az adatkezelés szükségessége 3 évente felülvizsgálatra kerül.
1. **Az adatkezelés koncepcionális megvalósulása**

A publikációs pályázat célja az Egyetem hallgatóit foglalkoztató innovációs témák összegyűjtése, megismerése, valamint az újító ötletek létrejöttének támogatása, továbbá annak biztosítása, hogy a hallgatók publikációs lehetőséghez juthassanak a <https://ludovika.hu/> oldalon elérhető [Innováció & Technológia Blogon](https://www.ludovika.hu/blogok/innovacio-technologia-blog/).

A pályázatra online, az iti@uni-nke.hu e-mail címen lehet jelentkezni a formai követelményeknek megfelelő publikációval és a fentebb megjelölt adatokkal. Az Innovációs és Technológiai Iroda minden pályázati anyagot külön megvizsgál annak megállapítása érdekében, hogy megfelel-e a kiírásban foglaltaknak. Az első három helyezett pályázó publikációját megjelenteti az Innováció & Technológia Blogon, fenntartva a jogot, hogy háromnál több publikációt is közzé tegyen. A formai követelményeknek nem megfelelő, valamint megosztásra nem kerülő publikációkat és az ahhoz tartozó személyes adatokat a pályázat elbírálását követően az Adatkezelő törli.

Az Egyetem a részére továbbított adatokat kizárólag a fent megnevezett célból és feltételek mentén kezeli. Az adatkezelési tevékenység teljes mértékben az Egyetem személyes és közérdekű adatok védelméről, biztonságáról szóló szabályzata, valamint Informatikai Biztonsági Szabályzata alapján történik.

1. **Az adatok védelme és biztonsága**

Az Egyetem a tudomány és technológia állása, a megvalósítás költségei, továbbá az adatkezelés jellege, hatóköre, körülményei és céljai, valamint a természetes személyek jogaira és szabadságaira jelentett, változó valószínűségű és súlyosságú kockázat figyelembevételével megfelelő technikai és szervezési intézkedéseket hajt végre annak érdekében, hogy a kockázat mértékének megfelelő szintű adatbiztonságot garantálja.

Az Egyetem észszerű mértékű fizikai, műszaki és szervezeti biztonsági intézkedéseket alkalmaz az érintetti adatok védelmére, különösen azoknak a véletlen, illetéktelen, törvénytelen megsemmisítése, elvesztése, megváltoztatása, továbbadása, felhasználása, elérése vagy feldolgozása ellen. Az adatokhoz korlátozott a hozzáférés, jelszavas védelem működik.

Az Egyetem rendelkezik a személyes és közérdekű adatok védelméről, biztonságáról szóló szabályzattal, valamint Informatikai Biztonsági Szabályzattal.

1. **Automatizált adatkezelés (beleértve a profilalkotást)**

Automatizált adatkezelésen alapuló döntéshozatal jelen adatkezeléssel összefüggésben az Egyetemen nem történik.

1. **Harmadik országba, illetve nemzetközi szervezet részére történő adattovábbítás**

Célzott adattovábbítás nem történik harmadik országba.

1. **Jogok gyakorlása, jogorvoslat**

Az érintett az adatkezelés teljes időtartama alatt élhet a GDPR-ban biztosított jogaival, melyet a jelen pontban meghatározott elérhetőségeken bármikor megtehet.

Az érintett kérelmezheti a rá vonatkozó

1. *személyes adatokhoz való hozzáférést* (az érintett jogosult arra, hogy az adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adatokhoz és a GDPR-ban meghatározott információkhoz hozzáférést kapjon) (GDPR 15. cikk),
2. *személyes adatok helyesbítését* (az érintett jogosult arra, hogy kérésére az adatkezelő indokolatlan késedelem nélkül helyesbítse a rá vonatkozó pontatlan személyes adatokat. Figyelembe véve az adatkezelés célját, az érintett jogosult arra, hogy kérje a hiányos személyes adatok – egyebek mellett kiegészítő nyilatkozat útján történő – kiegészítését) (GDPR 16. cikk),
3. *személyes adatok törlését (*az érintett jogosult arra, hogy kérésére az adatkezelő indokolatlan késedelem nélkül törölje a rá vonatkozó személyes adatokat, az adatkezelő pedig köteles arra, hogy az érintettre vonatkozó személyes adatokat indokolatlan késedelem nélkül törölje, ha indokolt a GDPR szerint; illetve jogszabály által előírt adatkezelés esetén törlési kérelem nem teljesíthető) (GDPR 17. cikk),
4. *személyes adatok kezelésének* *korlátozását* (az érintett jogosult arra, hogy kérésére az adatkezelő korlátozza az adatkezelést, ha a GDPR-ban foglalt feltétel teljesül) (GDPR 18. cikk),
5. *személyes adatok adathordozhatóságának érvényesítését* (az érintett jogosult arra, hogy a rá vonatkozó, általa egy adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik adatkezelőnek továbbítsa anélkül, hogy ezt akadályozná az az adatkezelő, amelynek a személyes adatokat a rendelkezésére bocsátotta, a GDPR-ban foglalt feltételek fennállása esetén) (GDPR 20. cikk),
6. *az érintett tiltakozhat személyes adatainak kezelése ellen* (az érintett jogosult arra, hogy a saját helyzetével kapcsolatos okokból bármikor tiltakozzon személyes adatainak a 6. cikk (1) bekezdésének e) vagy f) pontján alapuló kezelése ellen, ideértve az említett rendelkezéseken alapuló profilalkotást is. Ebben az esetben az adatkezelő a személyes adatokat nem kezelheti tovább, kivéve, ha az adatkezelő bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak; jogszabály által előírt adatkezelés esetén tiltakozási kérelem nem teljesíthető) (GDPR 21. cikk), továbbá
7. a tárgyi *hozzájáruló nyilatkozatának a visszavonását*; a hozzájárulását az adatvedelem@uni.nke.hu e-mail címre küldött levelében bármikor visszavonhatja, e visszavonás nem érinti a visszavonás előtt hozzájárulás alapján végzett adatkezelés jogszerűségét.

A kérelmet az adatkezelő postacímére vagy az adatvedelem@uni-nke.hu e-mail címére kell benyújtani. Az adatkezelő a legrövidebb idő alatt, legfeljebb 1 hónapon belül (tiltakozás esetén 15 napon belül) írásban tájékoztatást ad (ez a határidő a kérelem bonyolultságára tekintettel további 2 hónappal meghosszabbítható). Továbbá jogsérelem esetén bírósághoz fordulhat (a pert az érintett - választása szerint - a lakóhelye vagy tartózkodási helye szerint illetékes törvényszék előtt is megindíthatja), valamint a Nemzeti Adatvédelmi és Információszabadság Hatósághoz (1055 Budapest, Falk Miksa utca 9-11., tel.: 06-1-391-1400, honlap URL címe: <http://naih.hu>, elektronikus levelezési cím: ugyfelszolgalat@naih.hu) is fordulhat.

**Hozzájárulok tárgyi személyes adataim publikációs pályázattal összefüggő kezeléséhez:**

**Igen - Nem[[2]](#footnote-2)**

Kelt: .......................................………

……………………………………………

 érintett saját kezű aláírása

Készült 2 példányban:

1. példány az Adatkezelőnél,

2. példány az Érintettnél marad.

1. GDPR: General Data Protection Regulation, az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet). [↑](#footnote-ref-1)
2. A megfelelő aláhúzandó. [↑](#footnote-ref-2)